**ΕΠΙΜΟΡΦΩΤΙΚΑ ΣΕΜΙΝΑΡΙΑ ΔΣΠ ΣΤΟ ΔΙΟΙΚΗΤΙΚΟ ΔΙΚΑΙΟ**

**ΓΙΑ ΔΙΚΗΓΟΡΟΥΣ ΚΑΙ ΑΣΚΟΥΜΕΝΟΥΣ ΔΙΚΗΓΟΡΟΥΣ –**

**ΔΗΛΩΣΗ ΕΓΓΡΑΦΗΣ**

Ο Δικηγορικός Σύλλογος Πειραιά προς τον σκοπό **επιμόρφωσης και ενημέρωσης** για επίκαιρα νομικά ζητήματα στο πεδίο του Διοικητικού Δικαίου και της Διοικητικής Δικονομίας διοργανώνει κύκλο σεμιναρίων για τους Δικηγόρους και Ασκούμενους Δικηγόρους.

Στα σεμινάρια συμμετέχουν ως **εισηγητές** ο Πρόεδρος του Συμβουλίου της Επικρατείας κ.Μιχαήλ Πικραμένος, οι Αντιπρόεδροι ΣτΕ κ. Ηλίας Μάζος και κ. Χρήστος Ντουχάνης, Δικαστές του Συμβουλίου της Επικρατείας και των Διοικητικών Δικαστηρίων Πειραιά, καθώς και εξειδικευμένοι στο αντικείμενο δικηγόροι Πειραιά.

Τα σεμινάρια θα είναι **αυτοτελή, εβδομαδιαία,** πλην της εβδομάδας πριν και μετά το Πάσχα, **θα ξεκινήσουν** στις **20 Μαρτίου 2025 και θα ολοκληρωθούν στις 28 Μαΐου 2025. Τ**ο αναλυτικό τους πρόγραμμα θα ανακοινωθεί προσεχώς.

**Τόπος διεξαγωγής τους είναι η** αίθουσα εκδηλώσεων του Δικηγορικού Συλλόγου Πειραιά (Ηρώων Πολυτεχνείου 47, 1ος όροφος), ενώ θα υπάρχει δυνατότητα παρακολούθησής τους διαδικτυακά μέσω ηλεκτρονικής πλατφόρμας για όσους δικηγόρους και ασκούμενους δικηγόρους προεγγραφούν και ζητήσουν διαδικτυακή σύνδεση.

**Σας καλούμε να εγγραφείτε** στα σεμινάρια, αποστέλλοντας συμπληρωμένη την συνημμένη Αίτηση Εγγραφής στην ηλεκτρονική διεύθυνση dioikitiko25@dspeiraia.gr το συντομότερο δυνατόν ως και τη Δευτέρα 17 Μαρτίου 2025 και γνωστοποιώντας άπαξ τον τρόπο παρακολούθησης που επιθυμείτε και, σε περίπτωση διαδικτυακής σύνδεσης, την ηλεκτρονική διεύθυνσή σας προκειμένου να σας αποστέλλεται κάθε φορά ο ηλεκτρονικός σύνδεσμος για το αντίστοιχο σεμινάριο.

Οι συνάδελφοι που θα εγγραφούν και θα παρακολουθήσουν το σύνολο των σεμιναρίων, θα λάβουν **Βεβαίωση Παρακολούθησης** από τον Δικηγορικό Σύλλογο Πειραιά.

Την **επιστημονική επιμέλεια** των σεμιναρίων έχουν οι δικηγόροι Πειραιά κα Αγγελική Χαροκόπου και κ. Παναγιώτης Πετρόπουλος.

|  |  |
| --- | --- |
| Ο Πρόεδρος | Η Γενική Γραμματέας |
| Ηλίας Ι. Κλάππας | Παναγιώτα Α. Μπουρλετίδου |